Source: http://www.csmoradea.ro/events/lnbm-playoff-finala-meciul-3/
Timestamp: 2018-01-22 21:49:14+00:00

Document:
www.csmoradea.ro | LNBM, Playoff – Finala, Meciul 3
CSM CSU Oradea a câștigat Meciul 3 al finalei Ligii Naționale de baschet masculin – ediția 2015/16, disputat în compania lui BC Mureș, în deplasare. Rezultatul final a fost de 81-72. Scorul general devine 2-1 pentru Oradea.
Partida demarează favorabil CSM-ului, care marchează primele șase puncte ale întâlnirii. Barro aduce primele puncte pentru gazde, însă Oradea găsește soluții pe tranziție și se desprinde la 11-2, după trei minute de joc. Szaszgaspar cere timp de odihnă. Mureș înscrie din acțiune pe pătrunderea lui Martinic, însă Barnette răspunde cu un coș și fault pentru a desprinde Oradea la zece puncte. Mandache găsește ținta de două ori consecutiv de pe semicerc. Barro pune mingea în coș după o recuperare ofensivă. Zupan este înlocuit cu Nuhanovic în minutul 7 al partidei. Acesta comite o abatere de trei secunde la prima acțiune ofensivă, iar apoi pierde mingea în dribling. Barnette este sancționat cu a 2-a greșeală personală, fiind schimbat de Lucic. Mandache punctează de pe semicerc după o perioadă fără reușită în faza ofensivă. Primul sfert se încheie cu scorul de 27-17 în favoarea CSM-ului.
Sfertul al 2-lea începe cu Petrișor, Mandache, Zeno, Lucic și Nuhanovic. Mureș începe această perioadă cu Polyak în teren. Pustahvar și Gajovic transformă de pe semicerc, iar Cristian Achim cere timp de odihnă în minutul 1, după ce Mureșul s-a apropiat la patru puncte. Oradea comite două abateri de 24 secunde. După reluare tot gazdele marchează, prin Martinic, de la distanță. CSM-ul nu are soluții în ofensivă, iar Polyak egalează la 27 pe tabela de marcaj. Lucic comite a 3-a greșeală personală, fiind schimbat de Pașca. Barnette întrerupe o perioadă îndelungată fără reușită pe contraatac, după care Pașca înscrie de pe semicerc. Fraseniuc înscrie pentru Mureș, dar Franklin răspunde pentru Oradea. CSM-ul revine la formula cu care a început partida. Fraseniuc înscrie după recuperare ofensivă, moment în care Achim cere al 2-lea timp de odihnă. Barnette înscrie pe o acțiune individuală, dar Martinic răspunde după o intercepție. Zeno și Franklin aduc puncte de la linia de pedeapsă. Zupan înscrie ultimul coș al reprizei din serviciul lui Zeno, la un pick and roll. Astfel, după 20 minute de joc, scorul a fost de 42-36 în favoarea CSM CSU Oradea.
Repriza secundă a început cu Franklin, Mandache, Zeno, Barnette și Zupan. Ambele echipe se confruntă cu probleme în faza ofensivă, tabela de marcaj fiind neschimbată după primele două minute și jumătate din secvența a 3-a. Barnette sparge gheața cu o acțiune individuală, însă Barro răspunde imediat cu un coș și fault. Zeno punctează de pe semicerc, după o recuperare ofensivă, însă Mohamme dpune mingea în coș după o lipsă de concentrare în defensiva orădenilor. Zeno transformă din zero grade. Martinic înscrie de pe semicerc după o nouă greșeală în apărarea CSM-ului. Franklin reușește un coș cu fault la jumătatea secvenței, iar apoi comite a 2-a greșeală personală. Barnette pune mingea în coș după un ricoșeu norocos pentru a mări ecartul la zece puncte, iar Zeno găsește ținta pe tranziție ofensivă, de pe semicerc. Formația din Tîrgu-Mureș solicită timp de odihnă în minutul 26. Jurevicius înscrie de la semidistanță. Barnette este sancționat cu fault tehnic, fiind a 4-a personală în acest meci. Gajovic și Mandache găsesc ținta de la distanță. Martinic aduce trei puncte pentru Mureș, moment în care Achim cere timp de odihnă. Mohammed mai aduce două puncte pentru gazde, după care este sancționat cu fault tehnic. Zupan aduce puncte pe recuperare ofensivă, iar Zeno înscrie de la linia de pedeapsă. Martinic răspunde tot cu libere. Sfertul 3 se termină cu scorul de 65-56 în favoarea echipei orădene.
Secvența a 4-a demarează cu Franklin, Mandache, Zeno, Pașca și Zupan. Achim schimbă în primul minut la poziția 5. Mureșul înscrie de pe semicerc, după care Nuhanovic comite fault ofensiv. Oradea nu are soluții în atac, iar Mureșul se apropie pe tabela de marcaj prin dunk-ul lui Lazar. Barnette sparge gheața pentru Oradea în cel de-al 4-lea minut. Roș-albaștrii irosesc o bună oportunitate pe contraatac, însă Zupan marchează de sus la o acțiune colectivă. Mureșul optează să joace fără pivot. Barnette este descalificat pentru a 5-a greșeală personală, una în atac în minutul 36 al meciului. Martinic punctează de pe semicerc, iar Mohammed prin slam dunk pentru a strânge la o posesie. Achim cere timp de odihnă. Pașca obține o recuperare ofensivă și ajunge la linia de pedeapsă, de unde aduce un punct. Mandache obține un fault ofensiv la Mohammed, după care Zeno obțien descalificarea lui Fraseniuc. Americanul înscrie două libere pentru un avantaj de șase puncte cu două minute și jumătate rămase din timpul de joc. Gazdele cer timp de odihnă. Mohammed aduce două puncte pe pătrundere, dar Zupan înscrie pe final de atac cu o execuție prin evitarea capacului. Mureșul obține multiple posesii pe recuperare ofensivă, iar Gajovic strânge la două puncte cu o triplă. Zeno răspunde cu aruncare de trei puncte din serviciul lui Franklin. Szaszgaspar cere timp cu 36 secunde rămase pe timpul de joc. Martinic ratează aruncarea de trei puncte, iar CSM-ul obține posesia. Achim cere ultimul său timp de odihnă. Gazdele apelează la fault, trimițându-l pe Zeno la linia de pedeapsă. Acesta înscrie și meciul se termină cu victoria CSM-ului.
Meciul 3 al finalei Ligii Naționale de baschet masculin – ediția 2015/16, ce opune pe BC Mureș și CSM CSU Oradea, se dispută sâmbătă (28.05), ora 20:00. Întâlnirea are loc în Sala Sporturilor din Tîrgu Mureș.
Seria se reia de la scor egal, astfel încât ea devine una pe sistemul cel mai bun din trei partide. Ambele protagoniste sunt la două victorii de cea mai importantă performanță din istorie.
BC Mureș a obținut avantajul terenului propriu și va încerca să profite de break-ul reușit în Meciul 2, la Oradea. Alb-albaștrii au impus ritmul jocului în ambele partide desfășurate la Arena Antonio Alexe. CSM-ul a replicat de fiecare dată. Oradea s-a impus pe revenire în partida de deschidere a finalei. În schimb, în Meciul 2, elevii lui Cristian Achim s-au apropiat la o singură posesie de adversar în 11 situații, dar nu au izbutit nici măcar o dată să egaleze ori să treacă în avantaj pe tabela de marcaj.
Aruncările de trei puncte, în special cele executate pe tranziție ofensivă, rămân o provocare deosebită pentru defensiva CSM-ului. Apărarea colectivă a orădenilor a fost mai mereu cu un pas în urma mingii, circulația acesteia și spacing-ul existent între jucătorii lui BC Mureș fiind marile probleme pentru roș-albaștri. În plus, faptul că pe parchet sunt în permanență patru jucători capabili să puncteze de pe semicerc continuă să creeze dificultăți orădenilor.
Nivelul de angajament, implicare și dorință a fost la cote uriașe pentru întreaga echipă orădeană în primele două jocuri. Dovadă în acest sens este raportul recuperărilor, care de cele mai multe ori vorbește despre voință. Roș-albaștrii au dominat spațiul de trei secunde, însă nu au reușit să aducă destule puncte pe șansa a 2-a pentru a-și apropia victoria în Meciul 2, acolo unde au irosit multiple oportunități de a puncta.
În condițiile dificultăților din apărare, amplificate de faptul că defensiva pressing executate de CSM nu a condus la câștigarea unor mingi și implicit a existat o limită în ceea ce privește punctele ușoare obținute, ritmul ofensiv al formației pregătite de Cristian Achim nu a fost la cel mai bun nivel. Fără îndoială în planul echipei se află nivelul de intensitate în apărare, cu precădere în deschiderea jocului. Oradea a încasat multe puncte în primul sfert al ambelor partide, după care a fost nevoită să alerge după adversar.
În pofida dificultăților întâmpinate și a problemelor pe care formația din Tîrgu Mureș le-a cauzat, CSM CSU Oradea se deplasează cu gândul la victorie. Roș-albaștrii au calitatea individuală și colectivă, experiența și dorința necesare pentru a se lupta, pentru a se angrena în discuție pentru câștigarea jocului.
Staff-ul tehnic și colectivul de jucători a recunoscut problemele apărute în primele două partide ale finalei. Fără îndoială jocul echipei bihorene are suficient loc de îmbunătățire în ambele faze. Rămâne de văzut dacă acest lucru se va întâmpla la Meciul 3. De altfel se anunță o confruntare extrem de importantă, învingătoarea urmând să se apropie la un singur pas de titlul național.
Confruntarea va fi transmisă în direct la DigiSport 2. Suporterii CSM Oradea sunt așteptați în Piața Unirii, acolo unde a fost montat un ecran gigant cu scopul de a-i aduce la un loc pe toți susținătorii echipei.
Scorul general este de 1-1. Prima echipă ajunsă la trei victorii este declarată campioană a României.
Meciul 4 se va desfășura luni (30.05), ora 20:00, tot în “Junglă”.
Eventualul meci decisiv va avea loc la Oradea, pe 2 iunie.
81,4 Pt. Marcate 81,5
79,4 Pt. Primite 74,9
35,7 Recuperări 37,3
12,0 Rec. Ofensive 11,4
16,7 Pase dec. 18,9
7,1 Mingi câștigate 7,3
21,0 Faulturi 19,8
53,6% 2 pt% 54,3%
34,6% 3 pt% 36,5%
72,9% 1 pt% 69,7%
A. Mohammed (19.7) Eficiență S. Barnette (18.6)
A. Mohammed (18.5) Puncte S. Barnette (15.0)
O. Barro (6.1) Recuperări S. Barnette (8.0)
G. Martinic (4.2) Pase decisive W. Franklin (5.8)
A. Mohammed (34:40) Minute W. Franklin (31:30
CSM CSU Oradea vs BC Mureș 85-79
CSM CSU Oradea vs BC Mureș 71-77
Radovan Markovic este accidentat la genunchi. Va fi indisponibil pentru finala campionatului.
Laci Lazar este incert pentru Meciul 3.
CSM CSU Oradea are șapte jucători străini în absența lui Markovic, însă doar șase pot fi înscriși pe foaia oficială.
BC Mureș are opt jucători străini sub contract, toți valizi. Doar șase pot fi înscriși pe foaia oficială.

References: CSM 
 CSM 
 CSM 
 CSM 
 CSM 
 CSM 

CSM 

CSM 

CSM